zápal dasieň
Dobrý deň,
chcela by som sa opýtať či sa môžem slniť pri používaní antibiotík Medoclav 625mg a Entizol 250mg plus že mám tmavší moč /ako ked sa vylúhuje čaj/po nich a myslím,že v Entizole bolo v príb.letáku písané,že ked je tak to mám prestať užívať...Ďakujem za odpoved :)
Dobrý deň,
Ďakujeme za vašu otázku. Počas užívania liekov Medoclav a Entizol nie je riziko vzniku fotosenzitivnej reakcie počas pobytu na slnku. Pokiaľ to zdravotný stav dovolí, pobyt na slnku je bezpečný.
U pacientov liečených liekom Entizol sa môže objaviť tmavé alebo červenohnedé sfarbenie moču, čo majú za následok vo vode rozpustné pigmenty pochádzajúce z metabolického odbúravania tohto lieku. Ak tmavý moč sprevádzajú aj iné ťažkosti, ako napríklad bolesť žalúdka, nevoľnosť, vracanie, hnačka, únava a iné, môže to signalizovať závažný stav. V každom prípade je potrebné čo najskôr informovať lekára, že sa u vás vyskytol tento nežiadúci účinok. Lekár na základe závažnosti stavu určí ďalší postup v liečbe.
Prajem skoré uzdravenie.
S pozdravom
Mgr. Tamara Jakúbeková